ศูนย์ฝึกยุทธวิธีตำรวจกลาง

**ศูนย์ฝึกยุทธวิธีตำรวจกลาง** () คือศูนย์ฝึกยุทธวิธีตำรวจของกองบัญชาการศึกษา สำนักงานตำรวจแห่งชาติ สำหรับฝึกทักษะด้านการปฏิบัติการและยุทธวิธีให้กับเจ้าหน้าที่ตำรวจและหน่วยงานบังคับใช้กฎหมายของไทยให้เป็นไปตามมาตรฐานสากล

## ประวัติ
ศูนย์ฝึกยุทธวิธีตำรวจกลาง แต่เดิมคือพื้นที่ราชพัสดุที่ พลตำรวจเอก วงกต มณีรินทร์ อดีตรองผู้บัญชาการตำรวจแห่งชาติได้ขอใช้งานเพื่อสร้างสถาบันพัฒนาข้าราชการตำรวจสอบสวนกลาง เมื่อวันที่ 8 มิถุนายน พ.ศ. 2548 แต่ก็ไม่ได้ใช้พื้นที่ก่อสร้างตามวัตถุประสงค์แต่อย่างใด

ต่อมาในปี พ.ศ. 2555 พลตำรวจเอก อดุลย์ แสงสิงแก้ว ผู้บัญชาการตำรวจแห่งชาติได้กลับมาขออนุญาตใช้ประโยชน์พื้นที่อีกครั้งเพื่อพลักดันการก่อสร้างศูนย์ฝึกยุทธวิธีตำรวจกลางขึ้นมา และนำคณะตำรวจที่เข้าร่วมการสัมมนาระดับผู้บังคับการ และประเมินผลการปฏิบัติราชการในรอบ 6 เดือน ประจำปี 2556 พร้อมทั้งสื่อมวลชนเยี่ยมชมพื้นที่ของศูนย์ฝึกยุทธวิธีตำรวจกลาง โดยคาดหวังให้เป็นสถานที่พัฒนาศักยภาพของตำรวจเพื่อรองรับการเติบโตของประชาคมอาเซียนในเวลานั้น

จากนั้นหลังจาก พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ เข้ามาดำรงตำแหน่ง ได้มีการมอบหมายให้ พลตำรวจเอก ปิยะ อุทาโย รองผู้บัญชาการตำรวจแห่งชาติ พลตำรวจโท รอย อิงคไพโรจน์ ผู้ช่วยผู้บัญชาการตำรวจแห่งชาติ และ พลตำรวจโท อภิรัต นิยมการ ผู้บัญชาการกองบัญชาการศึกษา สำรวจพื้นที่เพื่อพัฒนาศูนย์ฝึกยุทธวิธีตำรวจกลาง

วันที่ 21 ธันวาคม พ.ศ. 2559 เอกอัครราชทูต กลิน เดวีส์ ได้ร่วมทำพิธีเปิดหน้าดินสำหรับการก่อสร้างอาคารฝึกอบรมยุทธวิธีตำรวจในร่ม ซึ่งได้รับการสนับสนุนงบประมาณจำนวน 3 ล้านเหรียญสหรัฐจาก Joint Interagency Task Force West ของหน่วยบัญชาการทหารสหรัฐภาคแปซิฟิก ภายใต้ความร่วมมือกับคณะทำงานฝ่ายบังคับใช้กฎหมายสหรัฐ และดำเนินการเปิดอาคารหลังจากก่อสร้างแล้วเสร็จและทำพิธีเปิดเมื่อวันที่ 20 กุมภาพันธ์ พ.ศ. 2563 ภายใต้ชื่อว่า อาคารศูนย์ฝึกทางยุทธวิธีในร่มหนองสาหร่าย (ไทย-อเมริกา) () มูลค่าร่วม 2,750,000 เหรียญสหรัฐ (ประมาณ 82.5 ล้านบาท) โดยมี พลตำรวจเอก สุชาติ ธีระสวัสดิ์ รองผู้บัญชาการตำรวจแห่งชาติ, ไมเคิล ฮีท อุปทูตรักษาราชการแทนเอกอัครราชทูตสหรัฐอเมริกาประจำประเทศไทย และ พลเรือตรี โรเบิร์ต เฮย์ส ผู้อำนวยการกองกำลังเฉพาะกิจร่วมตะวันตก () หน่วยบัญชาการทหารสหรัฐภาคอินโดแปซิฟิก เป็นประธานในพิธีเปิดร่วมกัน

ในปี พ.ศ. 2563 ศูนย์ฝึกยุทธวิธีตำรวจกลาง ได้รับการยกฐานะขึ้นจากระดับของกองกำกับการ ให้เป็นกองบังคับการ และมี พลตำรวจตรี ศักดิ์ระพี เพรียวพานิช ดำรงตำแหน่งผู้บังคับการศูนย์ฝึกยุทธวิธีตำรวจกลางคนแรก ซึ่งหลังจากเข้ามาดำรงตำแหน่งได้ดำเนินการพัฒนาพื้นที่ของศูนย์ฝึกให้มีความพร้อมตามนโยบายของผู้บัญชาการตำรวจแห่งชาติ เพื่อยกระดับให้เป็นสถาบันพัฒนาผู้บังคับใช้กฎหมายที่มีมาตรฐาน

## โครงสร้าง
ศูนย์ฝึกยุทธวิธีตำรวจกลาง ประกอบด้วย

* ฝ่ายอำนวยการ
* ฝ่ายสนับสนุนการฝึก
* ฝ่ายวิทยบริการ
* ฝ่ายควบคุมการฝึก
** กลุ่มงานอาวุธ
** กลุ่มงานยุทธวิธี
** กลุ่มงานยานพาหนะ

## อาคารและสิ่งอำนวยความสะดวก
thumb|พิธีเปิดอาคารศูนย์ฝึกทางยุทธวิธีในร่มหนองสาหร่าย (ไทย-อเมริกา)
ศูนย์ฝึกยุทธวิธีตำรวจกลาง มีเนื้อที่ 1,919 ไร่ 3 งาน 98 ตารางวา ประกอบด้วยอาคารและสิ่งอำนวยความสะดวกสำหรับการฝึกยุทธวิธีต่าง ๆ ได้แก่

* อาคารศูนย์ฝึกทางยุทธวิธีในร่มหนองสาหร่าย (ไทย-อเมริกา) เป็นอาคารขนาดความกว้าง 120 เมตร ความยาว 60 เมตร ความสูง 20 เมตรดภายในจำลองอาคารแบบต่าง ๆ เพื่อจำลองในการฝึก เช่น ธนาคาร ร้านสะดวกซื้อ สถานีบริการน้ำมัน
* อาคารคอนเทนเนอร์รวม
* ลานฝึกเอนกประสงค์ ศูนย์ฝึกยุทธวิธีตำรวจกลาง
* ลานฝึกแสงสิงแก้ว
* ศูนย์ฝึกยุทธวิธีทางน้ำ
* ศูนย์ค้นคว้าวิชาการตำรวจ
* สนามยิงปืนกลางแจ้ง ศูนย์ฝึกยุทธวิธีตำรวจกลาง
* สนามขับรถทางยุทธวิธี ศูนย์ฝึกยุทธวิธีตำรวจกลาง
* สนามบินหนองสาหร่าย
* สถานีทดสอบสมรรถภาพร่างกาย 11 สถานี
* หอสูง 34 ฟุต ศูนย์ฝึกยุทธวิธีตำรวจกลาง
* เมืองจำลอง
* อ่างเก็บน้ำคลองยาง
* พระพุทธวิโมกข์
* ห้องตัดผม
* โรงผลิตกระสุนปืน
* โรงฝึกยืนปืนสไนเปอร์

## หลักสูตร
ศูนย์ฝึกยุทธวิธีตำรวจกลาง มีหลักสูตรต่าง ๆ สำหรับการฝึกให้กับเจ้าหน้าที่ตำรวจที่หลากหลาย ดังนี้

## ดูเพิ่ม
* กองบัญชาการศึกษา สำนักงานตำรวจแห่งชาติ

## อ้างอิง

ยุทธวิธีตำรวจกลาง